নিদাহাস ট্রফির ফাইনালে মুখোমুখি দুই প্রতিবেশী দেশ ভারত ও বাংলাদেশ। টসে জিতে বাংলাদেশকে প্রথমে ব্যাট করতে পাঠায় ভারত। নির্দিষ্ট ২০ ওভারে বাংলাদেশ তুলল ৮ উইকেটে ১৬৬।
গ্রুপ লিগের দু’টি ম্যাচেই বাংলাদেশকে হারিয়েছেন রোহিতরা। কিন্তু আগের ম্যাচে রুদ্ধশ্বাস লড়াইতে শ্রীলঙ্কাকে হারিয়ে ফাইনালে পৌঁছনো বাংলাদেশে শুরু থেকেই তেতে ছিল। প্রথম ৩ ওভারে বাংলাদেশে দারুণ ব্যাট করার পরেই ম্যাচে ফেরে ভারত। ২৭/০ থেকে ৩৩/৩ হয়ে যান তামিম ইকবালরা। চহ্বাল (১৮/৩) দুর্দান্ত বল করেন। নবাগত ওয়াশিংটন সুন্দরও (২০/১) আটকে রাখেন বাংলাদেশি ব্যাটসম্যানদের। প্রাথমিক ধাক্কা সামলে বাংলাদেশের ইনিংসে নায়কের ভূমিকায় অবতীর্ণ হন সাব্বির রহমান (৭৭)। আগের ম্যাচের নায়ক মাহমুদুল্লাহ দুর্ভাগ্যজনক ভাবে রান আউট হয়ে যান (২১)। বিজয় শঙ্কর, শার্দূল ঠাকুরদের বলে রীতিমতো জ্বলে ওঠেন সাব্বির। মেহদি হাসান মিরাজ শেষ ওভারে ভাল খেলে (৭ বলে ১৯)  বাংলাদেশকে ভাল স্কোরে পৌঁছে দেন।

এই বিষয়ে অন্যান্য খবর

টিভি-গ্যালারি নয়! বাংলাদেশে সিনেমা হলেই আজ ‘নাগিন ডান্স’, তুঙ্গে উত্তেজনা


বাংলাদেশের তোলা রান কি টপকাতে পারবে ভারত? আপাতত সেই উত্তরের খোঁজে ক্রিকেটমোদীরা। চোখ ভারতীয় ইনিংসের দিকে।